Jeden významný filozof raz povedal: „Svet je kniha.
A ten, čo necestuje, číta len jednu stranu.“
Musím povedať,
že ja som pár stránok prečítal, a nie som z tej knihy nadšený.
Cestovanie nemám rád z mnohých dôvodov.
Keď je príliš zima,
necítim sa príjemne.
Kúpanie v ľadovej vode, nahí?
- Áno. - To je ale úžasná pozvánka.
Keď je príliš teplo, hádajte čo? Necítim sa príjemne.
Neviem tak rýchlo bežať.
- Ale mám 75 rokov. - Potrebujete pomoc?
Zvládam to.
Možno je načase rozšíriť si obzory.
Och, bože.
Ruku v sloňom zadku som mal prvýkrát.
Výhodou je,
že som ubytovaný v neuveriteľných hoteloch.
No teda. Toto je krásne.
Háčik je v tom, že som súhlasil, že preskúmam aj to, čo je mimo nich.
- Pozor, kam šliapete. - Nehovorte.
- Krásna hora. - To je sopka.
To je sopka?
Svet, ktorému som sa celý život úspešne vyhýbal.
Sadie.
Ó, bože.
Bude mi stačiť, ak prežijem.
Poslednýkrát som vypil päť vodiek s Fínom.
EUGENE LEVY: NEOCHOTNÝ CESTOVATEĽ
Keď som oznámil, že pôjdem na safari do Južnej Afriky,
ľudia vraveli: „Fíha, musíš sa veľmi tešiť.“
A ja na to: „Áno, mal by som sa.“
Ale divočina ma až tak neberie.
JUŽNÁ AFRIKA
Sledoval som programy o prírode
a videl som každučké zviera, ktoré sa tu dá vidieť,
a ani som kvôli tomu nemusel precestovať polovicu sveta.
Už som však tu, v nepopierateľne krásnej krajine.
Je domovom siedmich percent všetkých druhov plazov a cicavcov na svete.
Milujem zvieratá,
no všetko, čo by si ma dalo pod zub, radšej uvidím
z bezpečia vlastného gauča.
Zdravím, som Bonga.
Bonga, Eugene.
- Teší ma. Poďte. - Aj mňa teší.
Stretnúť Bonga je naozaj príjemné,
keďže ma bezpečne odvedie do hotela.
Krugerov národný park patrí medzi najväčšie africké rezervácie.
S rozlohou 20-tisíc metrov štvorcových
je ako New Jersey, ktoré by ste zaplnili levmi a hyenami.
Tvrdia, že tento park navštívi milión turistov ročne,
ale nepovedia vám, koľkí z nich sa vrátia živí domov.
Žijú v parku všetky druhy zvierat?
Krugerov národný park je známy pre svoju Veľkú päťku.
K týmto zvieratám sa neodporúča približovať pešo.
Čo je Veľká päťka?
Slon, byvol, lev, leopard
a posledný je nosorožec.
To je dobre. Dobre.
Toto je ten hotel?
Áno. Tu sa udejú všetky kúzla.
Úžasné.
Eugene, vysadnite a choďte po koľajniciach.
Vysadnúť a ísť po koľajniciach?
Super. Môj strach zo zožratia zaživa nahradí
strach z toho, že ma zrazí vlak.
Vitajte v Kruger Shalati, Eugene. Som Gavin.
Gavin. Ako sa máte?
Veľmi dobre, ďakujem.
Gavin manažuje jeden z najjedinečnejších hotelov na svete.
Kruger Shalati tvorí 13 vozňov
na moste nad riekou Sabi vo výške 300 metrov.
Hotel na železnici. To spôsobí veľké zdržanie.
Je to niečo iné, však?
Ešte som nevidel takýto hotel.
Pred 100 rokmi bola táto železnica jedinou možnosťou na návštevu rezervácie,
no prestala sa používať v roku 1973,
čiastočne kvôli počtu zvierat, ktoré zabili vlaky.
Renovované vozne doviezli
z celej Afriky, aby sa podaril tento inžiniersky kúsok.
- Vymeníme sa? - Nie, netreba.
Hotel otvorili v roku 2020
a ponúka neskutočné výhľady na niektoré neuveriteľne nebezpečné veci.
Včera večer
sme nočnou kamerou zachytili levy, priamo tu.
- Priamo pod nami. - Nie.
Niektorí hostia počuli rev a pýtali sa,
- či sú na plošine. - Nie. Netárajte.
Boli na plošine?
- Neboli. - Dobre.
- Sme celkom v bezpečí... - Celkom, nie úplne.
- Celkom v bezpečí. Áno. - Nezabúdajte, ste v Afrike.
Áno.
Som v Afrike, na to teda nezabudnem.
Je všade okolo mňa a je mimoriadna.
No teda. Pozrime sa.
Najlepšie miesto na sedenie a pozorovanie divokej prírody.
- Čo to bolo? - Hroch.
Dobre.
- Ukážem vám izbu? - Áno.
Poďme na to.
Zarezervovali sme vám safari.
Zorientujte sa a počkáme vás vo vozidle.
Ďakujem.
Vozne pochádzajú z 50. rokov 20. storočia.
Pridali im však na luxuse, a budem úprimný, dokážem sa s tým stotožniť.
Je to pôsobivé.
Tu určite pocítite, že ste v Afrike.
Hej. Netuším, čo to bolo.
Vďaka balkónu a francúzskym oknám
máte blízko k prírode.
Možno až príliš blízko.
Čo to bolo, dopekla?
Dobre, niečo práve zabíjajú. Neviem, čo to bolo za zvuk.
Bolo to ako také hrozné ručanie. Niečo ručalo.
O Veľkej päťke sa neprestáva hovoriť.
Ja by som si rád splnil Veľkú jednotku tohto výletu: prežiť.
Je to neuveriteľné.
Ale šťastie praje odvážnym, takže sa vydávam na safari s Bongom.
Akonáhle nasadnete do vozidla, nevystúpite. Po celý čas budete sedieť...
Och, páni.
- Bože. Pozrite sa. - Krokodíl.
- Úžasný, veľký krokodíl. - Páni.
Vidíte jeho
- vyčnievajúce zuby. - Vidím tie tesáky.
To je úsmev smrti,
pretože tieto tesáky dokážu roztrhať celého človeka.
Takmer nevyzeral skutočne.
Vyzeral ako atrapa, ktorú tam nastražili,
aby sa mali turisti na čo pozerať.
Pozrite. Leopard.
Och, áno.
- Môj prvý leopard. - Jeden z Veľkej päťky.
To je ono.
Zastavte. Pozrite sa doľava.
Slon.
Ďalší z Veľkej päťky.
Pozrime sa naňho.
Komunikujú rôznymi spôsobmi.
Ich žalúdok vydáva škŕkanie,
ktoré vydáva signály do zeme
a zo spodnej časti chodidiel majú receptory,
ktoré ich zachytávajú.
- Páni. - Áno.
- Máme šťastie. - Veľké.
Dve z piatich. Akoby čakali, kým ma stretnú.
Asi moji fanúšikovia.
- Pozrite na cestu. - Hroch?
Nie, divá sviňa.
- Divá sviňa. Tak to je priveľa. Páni. - Je to divá sviňa.
Áno.
Tak táto vec nevyzerá pekne.
Majú úžasný sluch.
No, tak aspoň niečo.
Vraví sa, že africkému západu slnka sa nevyrovná nič.
Musím povedať,
že si užívam zapadajúce slnko z pohodlia tohto džípu.
Pôjdeme pešo.
- Pôjdeme pešo? - Áno, pešo.
Nemáme vystupovať z vozidla.
Mám rád západy slnka,
ale nedám sa pre ne zožrať.
Bonga tvrdí, že je to bezpečné.
A z ničoho nekričí „bezpečie“ viac, než z ozbrojeného strážcu.
Vyzerá to ako silná zbraň.
Áno.
- Pôjdeme v jednom rade. - Dobre.
Ak uvidíte byvola či hrocha, zakričte:
„Byvol vľavo, hroch vpravo.“
Desí ma, že ja budem musieť zakričať:
„Byvol vľavo, hroch vpravo.“
A vy budete akože len prekvapene hovoriť: „Čože?“
Máte otázky?
„Prečo to robíme?“ je prvá.
- Jeden rad. - Áno.
Mačkovité šelmy vyliezajú po západe slnka, však?
Áno, vyliezajú najmä za tmy,
lebo majú úžasné nočné videnie.
Nie ste v jednom rade.
Prepáčte. Och, človeče. Pardon.
- Na čo ukazujete? - Na opice.
- Pozrite na opice vľavo. - Opice?
Áno, stmieva sa, takže sa vracajú
na stromy.
Nie ste v rade. Čo ma chcete zabiť?
- Poďte. - Pozrimeže.
Voláme to pitie pri západe slnka.
Ja to volám „to je už lepšie“.
Máme tu salámu z divej svine.
- Aha. Ďalej. - Potom...
tu máme rezeň z krokodíla.
- Rezeň z krokodíla? - Áno.
No, ja si vychutnám pohľad, keď ho budete jesť.
Úžasné.
Dám si len vodku s tonikom.
Perfektné.
- Na zdravie. - Na zdravie.
Na zdravie.
Myslím, že sa nám darilo. Zažili sme dosť pekných pohľadov.
- Videli sme veľa zvierat. - Áno.
Myslím, že v tom máte prsty.
Neviem ako, ale podľa mňa ste to zariadili.
Zvieratá v televízii sledujeme z pohodlia svojho domova.
Teraz sme v ich domove.
Cítite akýsi prvok nebezpečenstva,
ktorý tvorí pocit vzrušenia.
Nádhera.
Hoci je vzrušujúce vidieť zvieratá v divočine,
nerád by som ich videl v hoteli.
Okná nechám zavreté.
V noci mi nedá spať,
keď budem počuť zviera,
ktoré piští o život, kým ho nejaké iné zviera trhá na kusy.
Po prekvapivo dobrom spánku
som pripravený vychutnať si raňajky, kým si niečo iné nevychutná mňa.
- Dobré ráno, Eugene. - Zdravím.
Ako sa vám páči pobyt?
- Zatiaľ dobre. Áno. - Zatiaľ dobre.
Hmyz vás miluje.
- Čo? Čo to je? - Heš.
- Máte tam hmyz. - Božemôj.
- Urobte mi láskavosť, dajte ho preč. - Tam.
Ukážte.
Úžas...
- Nebojte sa. - Nebojím.
To je... Nech to je čokoľvek, je to obrovské, však?
Kobylka.
Som tu ešte len prvé ráno a už ma napadla
obrovská modlivka.
Dnes by som chcel zmenu.
Najradšej by som robil niečo, čo nezahŕňa ohrozenie života a zdravia.
Našťastie ma manažér Gavin pozval na partičku golfu.
Je to vzrušujúce.
Musí to byť bezpečné, keďže tam ľudia hrávajú golf.
„Využitie golfového ihriska na vlastné riziko.
Nemôžu prevziať zodpovednosť za akékoľvek straty,
škody a/alebo zranenia. Smrteľné či iné.“
Budem musieť zobrať Gavina na slovíčko.
Golfové ihrisko Skukuza patrí medzi najdivokejšie na svete.
Zvieratám nič nebráni vstúpiť naň. Dokonca ani pravidlá obliekania.
Nie je tu žiadny plot? Akože...
Presne.
Ako to funguje?
Ak trafíme loptičku do nerovného terénu,
môžem s istotou povedať, že ju tam necháme.
- Áno. - Ak sa za vami
v kríku objaví štrkáč, hlavu držte dole.
Pôjdeme po Eugenov vozík?
Ideme na to.
Dobre. Vyrážame.
Minulý týždeň sme tu natočili video, pred nami bol hroch.
- Tam na ihrisku. - Páni.
Hrochy bežia rýchlosťou 100 metrov za menej než 10 sekúnd.
Takže mám chuť odpaľovať za menej ako deväť.
Toto je niečo.
Áno. Božemôj, pozrite.
Joj!
Hroch je najnebezpečnejšie zviera na svete.
Spôsobuje viac úmrtí než iné zvieratá.
Viem, o čo vám ide.
Viete, Gavin, už len odpáliť ponad vodu je ťažké.
Chcete ma rozhodiť.
„Hroch je najnebezpečnejšie zviera na svete.“
To je špinavá hra. Nevedel som, že tak hrá.
Pozerajte sa dole, ja vám kryjem chrbát.
Nie!
Skúsme to znova.
Ten vták sa mi vysmieva?
Kam zmizol?
Šiel za nás.
- Ukážte, ako sa to robí. Poďte. - Dobre.
Pozrime sa.
Áno, pane.
Nedal som do toho všetko, lebo som ho nechcel strápniť.
Začína to byť trochu desivé, nie?
Pôjdem do reštaurácie na obed
a skryjem sa za nejaké deti.
Po tejto golfovej partičke
som nečakal, že sa môžem k zvieratám dostať ešte bližšie.
Ale Bonga mi pripravil zážitok,
ktorý vraj zmení definíciu výrazu „pekne zblízka“.
Najskôr sa tam musíme dostať.
Bože. Pozrite na tých byvolov. Páni, sú obrovské.
Počul som, že niektoré tváre dokážu zastaviť dopravu,
ale tieto zvieratá to povýšili na iný význam.
Pozerajú sa priamo na nás.
Dobre, už je to trochu desivé.
Nech sa pozerajú.
Niekedy treba týmto zvieratám ukázať, kto je tu šéf.
A rozhodne to dokážem. Zo zadného sedadla tejto dodávky.
Dobrá správa? Môžem si odškrtnúť ďalšie zviera z Veľkej päťky. Zlá správa?
Zabijú až 200 ľudí ročne. Takže sa rád prispôsobím ich rozvrhu.
O jedno zviera na ceste neskôr
sa konečne stretávam s Peterom, hlavným veterinárom v parku.
Peter, čo presne dnes budeme robiť?
Dnes sa pokúsime uspať slona,
pretože mu chceme urobiť zdravotnú prehliadku, kým ho máme.
Nikoho som ešte nepočul tak pokojne povedať „uspať slova“.
Čo budem robiť ja?
Posnažíme sa, aby ste nám čo najviac pomáhali.
Dobre, ale dúfam,
že sa na mňa veľmi nespoliehajú,
lebo sa špecializujem na komédiu.
My herci sme zvyknutí na bezpečnostné inštrukcie,
ale dnes som samé ucho.
Ak uvidíte slona hýbať sa,
alebo močiť, dajte mi vedieť.
Značí to, že sa začína preberať.
Ak slon začne močiť,
ako ďaleko sa mám postaviť?
Musíte začať utekať.
Začať utekať.
- Áno. - Chápem.
S helikoptérami nie som najlepší kamarát,
takže sa odveziem v sledovacom vozidle s Peterovou kolegyňou Michele.
Väčšine ľudí odporúčam
nebyť vo vrtuľníku, keď chcú zviera uspať.
Mne nemusíte hovoriť dvakrát.
Toto je náš chlapík.
Dnes využijeme vrtuľník, aby sme ním popohnali slona sem,
- a vtedy ho Peter uspí. - Aha, chápem.
Páni, pozrime sa.
Pozrite sa na ten let. Videli ste už niečo také?
Ide presne tam, kam chcú.
- Dobre, začína sa tackať. - Je to tu.
- Áno. Teraz si líha. - Je to tu. Áno.
Chcú ho pretočiť na stranu.
To bolo neuveriteľné.
Kontroly na mieste, ako je táto, pomáhajú monitorovať
zdravie populácie slonov.
Tím má na získanie dát menej než 30 minút,
než vyprchajú neškodné sedatíva.
Váš prvý slon. Poďte sa ho dotknúť.
Páni.
Je pokojný a v dobrom stave, takže môžeme pracovať.
Je pokojnejší než ja.
Nie som veľký fanúšik lekárskych drám.
Napríklad teraz sú... Otvárajú mu tlamu.
Dobre, teraz mu... Och.
- Zatiaľ v poriadku? - Áno.
Dobre, informujte ma.
Dobre.
- Neviem, či chcete... - Áno?
...pomôcť pri získavaní vzoriek?
- Odobrať vzorky? - Áno, vzorky.
- Treba veľkú rukavicu. - Áno?
Viete si predstaviť...
Neviem. Nemyslím si...
- Je to na tomto konci... - Nie.
Nie.
Neviem, či sa mi páči, kam to smeruje.
- Odoberiete... - Áno.
...vzorku fekálií.
- Nechcem všetku... Áno. - Odobrať vzorku fekálií?
Dobre. A čo ak sa tento obor prebudí, kým budem,
veď viete, tam?
Nemusíte byť jemný.
Ó, bože. Mrzí ma to.
- Zviera ho. - Zviera ho?
- Áno. - Dobre.
A nečudujem sa mu!
- Máte niečo? - Neviem.
- Pohýbte rukou. - Čo keby ste vy pohýbali rukou?
- Tu je to. - To je ono.
Musím byť úprimný, ruku v sloňom zadku som mal prvýkrát.
Vyškrtnem si to zo zoznamu.
Jeden z najhorších zážitkov, aké som kedy...
Toto nie je zrovna
- vzorka, však? - Nie.
Mala by som pomôcť.
Veľa šťastia. Neviem, ako hlboko treba ísť.
- Zistime to. - Ak treba Uber...
Okej.
- Chápete ma? - Mám to.
Dobre.
- Toto chceme. - Hej.
Afrika je zábavná.
Slony vraj nezabúdajú,
Myslím, že vás hľadá, Eugene.
Nežartujte. A verte mi, trochu sa tu skrčím.
Na toto konkrétne miesto sa už asi nevrátim,
pretože túto ruku spozná, viete?
Možno si nepamätá tváre,
no bude mu stačiť pohľad na túto ruku a, viete...
Videl som toto obrie zviera,
mal som príležitosť dotknúť sa ho,
cítiť tlkot jeho srdca a bolo to úžasné.
Nemôžem povedať, že som zažil už niečo takéto.
A asi už ani nezažijem,
ale bolo to niečo.
Zistil som, že po západe slnka v Afrike nemôžete predpokladať,
že ste v daný deň so šelmami skončili.
- Pozrite na cestu. - Áno?
Hej.
To je hyena.
- Hyena? - Áno.
- Tu je. - Pozrite.
Páni.
S Bongom cestujeme do hotela
a niektoré z nočných zvierat parku by nás chceli zjesť...
Pardon, zviesť.
Ďalej je ich viac. Rýchlo, poďme.
Tamto sú.
Sú na love.
Dúfajme, že nie sme na ich menu.
Počkať, pozrite. Čo to je?
- Zajac? - Zajac poľný.
Ten nepatrí do Veľkej päťky, však?
- Zajac poľný? - Nie.
- Nosorožce áno. - Áno.
Aká je šanca, že nejakého dnes uvidíme?
Je veľmi ojedinelé naraziť v parku na nosorožca,
pretože ich pytliačia pre rohy.
Pred desiati rokmi som na jedného narazil tak trikrát za týždeň.
V súčasnosti to býva aj mesiac, kým nejakého zahliadneme.
Obávam sa, že môj syn nebude mať príležitosť nejakého vidieť, keď vyrastie.
Och, človeče. To je strašné.
Neverím, že to poviem,
ale divočina Južnej Afriky na mňa začína vplývať tak,
ako som nepredpokladal.
Páčilo sa mi byť tak blízko pri slonovi.
A sledovať zvieratá na safari
nie je niečo, čo zažijete v Toronte.
Ale popíjať si červené vínko na plošine pri ohni
je pekný spôsob, ako ukončiť deň v africkej divočine.
Tri zvieratá z Veľkej päťky mám, ešte chýba lev a nosorožec.
Za posledné desaťročie klesla populácia nosorožcov v Krugeri o 75 percent.
Nenarazím na ne v parku, takže za nimi musím cestovať.
Predtým som sa tomu úspešne vyhol, no tentoraz
sa nevyhnem svojmu najneobľúbenejšiemu dopravnému prostriedku.
Pôjdeme helikoptérou.
Ak mám byť úprimný, nemám z nich dobrý pocit.
Bojím sa výšok.
Najmä pádu z nich.
Opakujem si, že to robím pre Veľkú päťku.
Tamto pod stromom sedí samec slona.
Pozerám sa rovno na horu.
A je to. Pevná zem.
Dobrý pocit.
- Teší ma. Vitajte. - Teší ma, som Eugene.
Petronel. Poďme.
Naskočte ku mne a môjmu psovi Goofymu.
Ahoj, Goofy. Goofy, Goofy.
Petronel je hnacou silou projektu Care for Wild,
najväčšieho útulku pre nosorožce na svete.
Uvidíte nosorožca a zamilujete si ho, takže si dávajte pozor.
Možno si nájdete novú životnú lásku.
Nemyslel som si, že je to možné, ale uvidíme.
Tím od roku 2011 zachránil vyše sto nosorožcov.
Prichádzam akurát počas kŕmenia mláďat.
- Páni, to je teda fľaška. - Áno.
Ako sem dostaneme mláďatá?
Zavoláme ich.
Vyskúšajte to, Eugene. Zakričte.
Ide nám to.
Tento maličký je váš.
Poďte, poďte!
- Pozrite sa. To je Danny... - Páni.
- ...ten veľký, čo beží. - Sú veľké.
- Tam... - Veľké bábätká.
Dobre, ideme na to. Takto ju zdvihnite.
Výborne.
- Dopil ju. - Výborne. Preto mu dáme dve.
Naposledy som kŕmil z fľaše pred 36 rokmi.
A tá fľaša bola podstatne menšia. Ako aj moja dcéra.
Je menší, než by mal byť,
pretože mal asi mesiac, keď mu pytliaci zabili matku.
Páni.
Ak bude pytliactvo pokračovať
súčasným tempom, divoké nosorožce
môžu vyhynúť do 15 rokov, aj napriek všetkému úsiliu útulku.
Zabíjajú ich v alarmujúcich číslach
a fakt, že ľudia zbierajú tieto siroty
a prinášajú ich sem, je zázrak.
Začínajú sa mi páčiť. Sú to maličké zlatíčka.
Bol to pre mňa veľmi milý zážitok.
Na tých nosorožcoch bolo niečo neuveriteľne rozkošné.
Dokola som si hovoril: „Neverím, že kŕmim nosorožca.“
Petronel chce vypustiť všetky siroty nosorožcov
do ich prirodzeného prostredia.
A chce mi ukázať niečo špeciálne.
Ideme sa pozrieť na nosorožce,
ktoré sme už vypustili. Pozrieme sa, ako sa im darí.
Viete, nosorožce musia žiť v divokej prírode.
- Tam patria. - Áno.
Toto je šialené.
Jeden, dva, tri, štyri, päť. Nádherný obraz.
Je to neuveriteľné, Petronel.
Nemyslel som si, že toto niekedy v živote uvidím.
Páni.
Dva z nich, Wyntir a Storm, sa nedávno zapísali do histórie.
Wyntir sa spáril s inou sirotou, menom Storm,
- a máme Blizzy. Je to zázrak. - Páni.
Je to prvé takéto mláďa na svete.
Prvé, ktoré sa narodilo dvom sirotám nosorožcov.
Pre nás je to ako pristátie na Mesiaci.
- Je to možné. - Áno.
Toto je nádej. Je to nová éra pre nosorožce.
Páni. Zázrak.
Sirota samice nosorožca, ktorá práve porodila mláďa,
je obraz, ktorý pretrvá, keď sa ma niekto opýta, čo pre mňa znamená Južná Afrika.
Táto krajina sa nepodobá žiadnej, akú som kedy navštívil.
Zanechala vo mne trvalý dojem.
Myslel som, že vidieť zvieratá v divočine bude rovnaké, ako vidieť ich v televízore.
Ako som sa len mýlil.
Táto blízkosť k zvieratám
tento zážitok urobila ešte vzrušujúcejším, než som kedy čakal.
Počas bežného života nemyslíte na tunajšie zvieratá.
Nemyslíte na to, že nosorožce možno vyhynú.
Ale keď ste tu, nemyslíte na nič iné.
Sú to zážitky, ktoré sa dajú zažiť len raz za život.
Videl som neuveriteľné veci,
aké väčšina ľudí nemá šancu zažiť.
Videl som štyri zvieratá z Veľkej päťky.
Zrejme je to dobrý priemer.
Nevidel som leva,
ale keď sa vrátim domov, pozriem si Levieho kráľa.
Preklad titulkov: Jessica Mona Youssefová